text: Nu to dødsofre for stormen i regionen
  04 november 2013 kl. 05.47
  Efter en 57-årig kvindes død søndag som følge af kvæstelser hun fik, da et tag faldt ned over hende i Halk ved Haderslev, har to mennesker mistet livet i regionen ved stormen sidste mandag. 
  I Flensborg blev en 85-årig mand mand ramt af et væltende træ og blev bragt til sygehuset, hvor han efter kort tid døde af sine kvæstelser.
  Iindenfor Danmarks grænser er der ud over den 57-årige kvinde fra Halk to andre dødsofre for stormen.
  En 21-årig mand fik mndag aften en husgavl ned over sig i Gilleleje i Nordsjælland.
  Dagen efter stormvejret mistede en 56-årig mand fra Asnæs livet, da han i sin bil kørte ind i et træ, som stormen havde væltet i Gislinge ved Holbæk.
  